**ELŐTERJESZTÉS**

**Tiszavasvári Város Önkormányzata Képviselő - testületének**

**2024. november 21-én tartandó rendes ülésére**

**Az előterjesztés tárgya:** **Tartós bérlet keretében használt gépjárművekről**

**Melléklet:** bérleti ajánlatok

**Az előterjesztés előadója**: Balázsi Csilla polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/1482-5/2024.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Nonprofit Kft. ügyvezetője | groncsakandrea@gmail.com |
|  |  |

Egyéb megjegyzés: -

Tiszavasvári, 2024. november 14.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**Tartós bérlet keretében használt gépjárművekről**

**Tisztelt Képviselő-testület!**

A képviselő-testület 2019. novemberében döntött arról, hogy a Tiva-Szolg Nonprofit Kft. elavult személygépjárműveit, tartós bérleti konstrukció keretében újítsa meg. Ennek megfelelően Skoda Octavia Style, Skoda Scala, Skoda Fabia gépjárművekre vonatkozóan eredetileg 48 hónapos futamidőre kerültek megkötésre a tartós bérleti szerződések, melyek a képviselő-testület 348/2022. (XII.15.) Kt. számú határozatában foglaltaknak megfelelően 12 hónappal meghosszabbításra kerültek. A szerződések lejárta ennek megfelelően 2024. december 18. napja.

A Tiva-Szolg Nonprofit Kft. ügyvezetője ajánlatot kért a Porche Lízingtől arra vonatkozóan, **hogy milyen költségekkel jár, ha a jelenlegi autókat béreljük tovább.** A Porche Lízing megküldte a jelenlegi gépjárművek 2024. decemberét követő bérletére vonatkozó ajánlatát, mely az előterjesztés mellékletét képezi.

**A jelenlegi gépjárművek bérletére vonatkozó ajánlatának főbb részleteit az alábbiakban ismertetem:**

|  |  |  |  |
| --- | --- | --- | --- |
|  | **futamidő lejárta** | **futamidő módosítása előtti bérleti díj (Ft)** | **futamidő módosítása utáni bérleti díj**  **bruttó** |
| **RUJ-094**  **Skoda Octavia Limuzin** | 2024.12.18 | 118.037+Áfa | 106.965+Áfa |
| **RUJ-085**  **Skoda Scala** | 2024.12.18 | 115.860+Áfa | 99.745+Áfa |
| **RUJ-083**  **Skoda Fabia** | 2024.12.18 | 81.959+Áfa | 75.366+Áfa |

A Tiva-Szolg Nonprofit Kft. ügyvezetője új gépjárművek bérlésére és vásárlására is kért ajánlatot. Új gépjárművek (Skoda Scala Essence, Skoda Fabia Essence, Skoda Fabia Selection, Skoda Octavia Selection) ára bruttó 7.191.000 Ft-9.935.000 Ft között alakul, a bérleti díjakra bruttó 185.718 Ft/hó-238.012 Ft/hó összegű ajánlatot kapott.

Új gépjárművek vásárlására jelenleg nem látok lehetőséget a költségvetésben. Új járművek bérlete esetén a havi bérleti díjak jelentősen megnövekednének a jelenlegi bérleti díjakhoz képest.

**Tekintettel arra, hogy a gépjárművekre továbbra is szükség van és a jelenlegi gépjárművek bérlése esetén bérleti díjuk minimálisan ugyan, de csökkenni fog, javaslom a jelenlegi 60 hónapos futamidő 72 hónapra történő módosításával** **a jelenleg bérelt személygépjárműveket bérelje tovább a Kft.**

Álláspontom szerint a jövőben a jelenlegi bérelt gépjárművek megvásárlására kell majd árajánlatot kérni a Porche Lízingtől és kedvező ajánlat esetén megvásárolni azokat.


Kérem a képviselő-testületet, hogy az előterjesztés megtárgyalását követően hozza meg döntését.


Tiszavasvári, 2024. november 14.


**Balázsi Csilla**


**polgármester**


**előterjesztés melléklete**


****

****

****

****

****

****

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (XI.21.) Kt. számú**

**határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2024. (XI.21.) számú alapítói döntése)**

**Tartós bérlet keretében használt gépjárművekről**

Tiszavasvári Város Önkormányzata Képviselő-testülete a **„Tartós bérlet keretében használt gépjárművekről”** szóló előterjesztést megtárgyalta és a következő határozatot hozza:

1. Dönt arról, hogy a RUJ-083 frsz-ú Skoda Fabia, a RUJ-085 frsz-ú Skoda Scala és a RUJ-094 frsz-ú Skoda Octavia személygépjárművek 2024.12.18. napján lejáró 60 hónapos futamidejét követően, a jelenleg bérelt gépjárművek futamidejét 2025.12.18. napjára azaz, 72 hónapra kívánja módosítani.
2. Utasítja a Kft. ügyvezetőjét, hogy kezdeményezze az 1. pontban meghatározott személygépjárművek futamidő hosszabbítását 72 hónapra a Porchse Lízing által adott az 1. mellékletben szereplő ajánlat alapján.

**Határidő**: azonnal **Felelős:** Tiva-Szolg Kft. ügyvezetője

1. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Balázsi Csilla polgármester

…/2024.(XI.21.) Kt. sz. határozat 1. melléklete

